钦定古今图书集成/明伦汇编/宫闱典/第013卷 > 日知录 > 《会庆节丞相率百僚贺寿皇表》前人
## 钦定古今图书集成/明伦汇编/宫闱典/第013卷 > 日知录 > 《会庆节丞相率百僚贺寿皇表》前人

“锡羡无疆。”丕显生商之旦。“成功不处。”适当命禹之时。
“熙运亲逢。群情胥庆。”〈中贺〉恭惟至尊寿皇圣帝陛下，
仁涵动植，道配堪舆。《诗》《书》所称何有加，卓尔规模之
大。唐虞之际斯为盛，超然揖逊之风。积勤致王业之
成，端拱视天民之阜。岂特极高而蟠厚，固已勒崇而
垂鸿。臣等误寘周行，久陶圣化。蓬莱隔弱水三万里，
获进谒于殊庭；上古有大椿八千秋，冀默符于睿算。